POZÍCIA RADY V PRVOM ČÍTANÍ (EÚ) č. 13/2013

na účely prijatia nariadenia Európskeho parlamentu a Rady o tachografoch v cestnej doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy

Prijatá Radou 15. novembra 2013

(Text s významom pre EHP)

(2013/C 360 E/03)

EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä na jej článok 91,

so zreteľom na návrh Európskej komisie,

po postúpení návrhu legislatívneho aktu národným parlamentom,

so zreteľom na stanovisko Európskeho hospodárskeho a sociálneho výboru (1),

so zreteľom na stanovisko Výboru regiónov,

konajúc v súlade s riadnym legislatívnym postupom (2),

keďže:

Tachografy by sa mali nainštalovať vo vozidlách, na ktoré sa vzťahuje nariadenie (ES) č. 561/2006. Určité vozidlá by sa mali vyňať z rozsahu uvedeného nariadenia, aby sa zabezpečila určitá flexibilita najmä pre vozidlá s maximálnou prípustnou hmotnosťou nepresahujúcou 7,5 tony, ktoré sa používajú na prepravu materiálu, zariadení alebo strojov, ktoré vodič používa počas svojej práce, a to iba v okruhu 100 km od základne podniku pod podmienkou, že vedenie takýchto vozidiel nepredstavuje hlavnú činnosť vodiča. S cieľom zabezpečiť súdržnosť medzi príslušnými výnimkami stanovenými v nariadení (ES) č. 561/2006 a znížiť administratívnu záťaž dopravných podnikov pri rešpektovaní cieľov uvedeného nariadenia by sa určité maximálne prípustné vzdialenosti ustanovené v týchto výnimkách mali zrevidovať.

Komisia by mala zvážiť zabudovanie snímačov hmotnosti do ťažkých nákladných vozidiel a mala by posúdiť potenciál snímačov hmotnosti v súvislosti s ich prínosom k zlepšeniu dodržiavania právnych predpisov o cestnej doprave.

Nakoľko Súdny dvor vo svojom rozhodnutí vo veci C-394/92 (5) Michielsen and Geybels Transport Service poskytol vymedzenie pojmu „denná pracovná doba“, a kontrolné orgány by mali vykladať ustanovenia tohto nariadenia podľa toho vymedzenia. „Denná pracovná doba“ sa začína, keď vodič zapne tachograf po týždennom alebo dennom odpočinku, alebo, ak je denný odpočinok rozdelený na viacero častí, po odpočinku trvajúcom aspoň deväť hodín. Končí sa na začiatku denného odpočinku, alebo, ak je denný odpočinok rozdelený na viacero častí, na začiatku odpočinku trvajúceho nepretržite aspoň deväť hodín.

Inteligentné dopravné systémy (ITS) môžu pomôcť v plnení úloh, pred ktorými stojí európska dopravná politika, ako je zvýšenie objemu cestnej dopravy a jej preťaženie a rast spotreby energie. Preto by sa mali zaistiť štandardizované rozhrania v tachografoch, aby sa zabezpečila ich interoperabilita s aplikáciami ITS.

V kontexte medzinárodných vzťahov s tretími krajinami by Komisia nemala uznať certifikačný orgán na účely tohto nariadenia, ak neposkytuje rovnocenné podmienky hodnotenia bezpečnosti, ako predpisuje dohoda o vzájomnom uznávaní. V tejto súvislosti by sa malo vychádzať z odporúčania riadiaceho výboru.

S cieľom zabezpečiť efektívnejší dohľad nad kartami vodičov a ich kontrolu a uľahčiť úlohy kontrolných úradníkov by sa mali zriadiť vnútroštátne elektronické registre a malo by sa zaistiť ich vzájomné prepojenie.

Mala by sa zvážiť osobitná situácia, pri ktorej by členský štát mal mať možnosť udeliť vodičovi, ktorý nemá zvyčajné bydlisko v členskom štáte alebo v krajine, ktorá je zmluvnou stranou Európskej dohody o práci posádok vozidiel v medzinárodnej cestnej doprave z 1. júla 1970 (ďalej len „dohoda AETR“), dočasnú kartu vodiča, ktorej platnosť sa nedá obnoviť. Dotknuté členské štáty v týchto prípadoch v plnej miere uplatňujú príslušné opatrenia tohto nariadenia.

Zaznamenávanie údajov tachografom ako aj rozvoj technológií na zaznamenávanie údajov o polohe, diaľková komunikácia a rozhranie s ITS budú spojené so spracovaním osobných údajov. Z toho dôvodu sa uplatňujú relevantné právne predpisy Únie najmä tie, ktoré sú ustanovené v smernici Európskeho parlamentu a Rady 95/46/ES (9) a smernici Európskeho parlamentu a Rady 2002/58/ES (10) .

S cieľom umožniť spravodlivú súťaž v súvislosti s vývojom aplikácií týkajúcich sa tachografov by práva a patenty v oblasti duševného vlastníctva týkajúce sa prenosu údajov do tachografov alebo z nich mali byť dostupné pre všetkých bez toho, aby sa za ne vyberali licenčné poplatky.

Kde je to vhodné, údaje vymieňané počas komunikácie s kontrolnými orgánmi v členských štátoch by mali byť v súlade s príslušnými medzinárodnými normami, ako je súbor noriem týkajúcich sa vyhradenej komunikácie s krátkym dosahom stanovený Európskym výborom pre normalizáciu.

Členské štáty by mali zabezpečiť, aby sa výber vozidiel určených na inšpekciu uskutočňoval bez diskriminácie z dôvodov štátnej príslušnosti vodiča alebo štátu, v ktorom je úžitkové vozidlo evidované alebo uvedené do prevádzky.

Každý členský štát by mal informovať Komisiu o akýchkoľvek svojich zisteniach v súvislosti s dostupnosťou falošných nástrojov alebo inštalácií na účely manipulácie tachografu, a to aj na internete, a Komisia by mala o týchto zisteniach informovať všetky ostatné členské štáty.

Komisia by mala pokračovať v prevádzkovaní internetovej asistenčnej služby, ktorá umožňuje vodičom, dopravným podnikom, kontrolným orgánom a schváleným montážnym firmám, dielňam a výrobcom vozidiel predložiť otázky a problémy týkajúce sa digitálnych tachografov, a to aj v súvislosti s novými druhmi manipulácie alebo podvodu.

Úpravami dohody AETR, sa používanie digitálneho tachografu stalo povinné vo vozidlách evidovaných v tretích krajinách, ktoré sú signatármi dohody AETR. Keďže týchto krajín sa priamo dotýkajú zmeny tachografu zavedené týmto nariadením, mali by mať možnosť zapojiť sa do rozhovorov o technických otázkach vrátane systému výmeny informácií o kartách vodičov alebo o dielenských kartách. Malo by sa preto zriadiť fórum pre tachografy.

S cieľom zabezpečiť jednotné podmienky vykonávania tohto nariadenia by sa mali na Komisiu preniesť vykonávacie právomoci, pokiaľ ide o požiadavky, zobrazovanie a výstražné funkcie a typové schválenie tachografov, ako aj podrobné ustanovenia o inteligentných tachografoch, postupoch, ktoré sa majú dodržiavať pri vykonávaní skúšok v teréne, a tlačivách, ktoré sa majú použiť pri monitorovaní takýchto skúšok, o štandardnom tlačive na písomné vyhlásenie, v ktorom sa uvedú dôvody odstránenia pečate, o spoločných postupoch a špecifikáciách potrebných na prepojenie elektronických registrov a o metodike určujúcej obsah počiatočnej a priebežnej odbornej prípravy kontrolných úradníkov. Tieto právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 (11) .

Vykonávacie akty prijaté na účely tohto nariadenia, ktorými sa nahradia ustanovenia prílohy IB k nariadeniu (EHS) č. 3821/85, a iné vykonávacie opatrenia by sa mali začať uplatňovať do… (12) . Ak sa však z nejakého dôvodu tieto vykonávacie akty neprijmú načas, mala by sa potrebná kontinuita zabezpečiť prechodnými opatreniami.

PRIJALI TOTO NARIADENIE:

KAPITOLA I

ZÁSADY, ROZSAH PÔSOBNOSTI A POŽIADAVKY

Článok 1

Predmet úpravy a zásady

1. Týmto nariadením sa ustanovujú povinnosti a požiadavky v súvislosti s konštrukciou, inštaláciou, používaním, skúšaním a kontrolou tachografov používaných v cestnej doprave s cieľom overiť dodržiavanie nariadenia (ES) č. 561/2006, smernice Európskeho parlamentu a Rady 2002/15/ES (15) a smernice Rady 92/6/EHS (16).

Tachografy spĺňajú, pokiaľ ide o ich konštrukciu, inštaláciu, používanie a skúšanie, požiadavky tohto nariadenia.

2. Týmto nariadením sa ustanovujú podmienky a požiadavky, na základe ktorých sa informácie a údaje, okrem osobných údajov, zaznamenané, spracované alebo uložené v tachografoch môžu použiť na iné účely, ako je overenie dodržiavania aktov uvedených v odseku 1.

Článok 2

Vymedzenie pojmov

1. Na účely tohto nariadenia sa uplatňujú vymedzenia pojmov ustanovené v článku 4 nariadenia (ES) č. 561/2006.

2. Okrem vymedzení pojmov uvedených v odseku 1 na účely tohto nariadenia uplatňujú tieto vymedzenia pojmov:

Článok 3

Rozsah pôsobnosti

1. Tachografy sa inštalujú a používajú vo vozidlách evidovaných v členskom štáte, ktoré sa používajú na cestnú osobnú alebo nákladnú dopravu, a na ktoré sa vzťahuje nariadenie (ES) č. 561/2006.

2. Členské štáty môžu vyňať z uplatňovania tohto nariadenia vozidlá uvedené v článku 13 ods. 1 a ods. 3 nariadenia (ES) č. 561/2006.

3. Členské štáty môžu vyňať z uplatňovania tohto nariadenia vozidlá používané na dopravné činnosti, ktorým sa udelila výnimka v súlade s článkom 14 ods. 1 nariadenia (ES) č. 561/2006.

Členské štáty môžu vyňať z uplatňovania tohto nariadenia vozidlá používané na dopravné činnosti, ktorým bola udelená výnimka v súlade s článkom 14 ods. 2 nariadenia (ES) č. 561/2006; informujú o tom neodkladne Komisiu.

4. 15 rokov po tom, ako sa od novozaregistrovaných vozidiel začne vyžadovať tachograf, ako sa uvádza v článkoch 8, 9 a 10, sa vozidlá prevádzkované v členskom štáte, ktorý nie je členským štátom ich registrácie, vybavia takýmto tachografom.

5. V prípade vnútroštátnych dopravných činností môžu členské štáty žiadať inštaláciu a používanie tachografov v súlade s týmto nariadením v akomkoľvek vozidle, pre ktoré sa ich inštalácia a používanie podľa odseku 1 inak nevyžaduje.

Článok 4

Požiadavky a zaznamenávané údaje

1. Tachografy vrátane externých komponentov, tachografové karty a záznamové listy spĺňajú prísne technické a iné požiadavky, aby sa mohlo toto nariadenie náležite vykonávať.

2. Tachografy a tachografové karty spĺňajú tieto požiadavky. A to:

3. Digitálne tachografy zaznamenávajú tieto údaje:

4. Analógové tachografy zaznamenávajú aspoň údaje uvedené v odseku 3 písm. a), b) a e).

5. Prístup k údajom uchovávaným v tachografe a tachografovej karte sa môže kedykoľvek udelí:

6. Sťahovanie údajov sa vykonáva s čo najmenším zdržaním pre dopravné podniky alebo vodičov.

7. Údaje zaznamenávané tachografom, ktoré môžu byť prenesené do tachografu alebo z neho, či už bezdrôtovo alebo elektronicky, majú formu verejne dostupných protokolov, ako sa vymedzuje v otvorených normách.

8. S cieľom zabezpečiť zosúladenie tachografu a tachografových kariet so zásadami a požiadavkami v tomto nariadení, a najmä v tomto článku, prijme Komisia prostredníctvom vykonávajúcich aktov podrobné ustanovenia nevyhnutné pre jednotné uplatňovanie tohto článku, a najmä ustanovenia, v ktorých sa ustanovia technické prostriedky na splnenie týchto požiadaviek. Tieto vykonávacie akty sa prijímajú v súlade s postupom preskúmania v zmysle článku 42 ods. 3.

9. Detailné ustanovenia uvedené v odseku 8 sa v príslušných prípadoch zakladajú na normách a zaručujú interoperabilitu a súlad medzi rôznymi generáciami jednotiek vozidla a všetkými tachografovými kartami.

Článok 5

Funkcie digitálneho tachografu

Digitálne tachografy zabezpečujú tieto funkcie:

Článok 6

Zobrazenie a výstrahy

1. Informácie v digitálnych tachografoch a tachografových kartách týkajúce sa činností vozidla, vodičov a druhých vodičov sa zobrazujú jasne, jednoznačne a ergonomicky.

2. Zobrazujú sa tieto informácie:

Doplňujúce informácie možno zobrazovať za predpokladu, že sa dajú zreteľne odlíšiť od informácií požadovaných v tomto odseku.

3. Digitálne tachografy s cieľom uľahčiť dodržiavanie príslušných právnych predpisov varujú vodičov v prípade zistenia akejkoľvek udalosti a/alebo chyby, pred prekročením maximálneho povoleného nepretržitého času vedenia vozidla a pri prekročení tohto času.

4. Výstrahy musia byť vizuálne a môžu byť aj zvukové. Čas trvania výstrah musí byť aspoň 30 sekúnd, pokiaľ ich užívateľ nevezme na vedomie stlačením ktoréhokoľvek tlačidla tachografu. Dôvod pre výstrahu sa zobrazuje na tachografe a zostane viditeľný, až kým ho užívateľ nevezme na vedomie osobitným tlačidlom alebo príkazom tachografu.

5. S cieľom zabezpečiť zosúladenie tachografov s požiadavkami tohto článku, pokiaľ ide o zobrazovanie a výstrahy prijme Komisia prostredníctvom vykonávajúcich aktov podrobné ustanovenia nevyhnutné pre jednotné uplatňovanie tohto článku. Tieto vykonávacie akty sa prijímajú v súlade s postupom preskúmania uvedeným v článku 42 ods. 3.

Článok 7

Ochrana údajov

1. Členské štáty zabezpečia, aby sa spracúvanie osobných údajov v súvislosti s týmto nariadením vykonávalo výhradne na účely overenia súladu s týmto nariadením a nariadením (ES) č. 561/2006, a to v súlade so smernicami 95/46/ES a 2002/58/ES a pod dozorom orgánu dohľadu členského štátu uvedeného v článku 28 smernice 95/46/ES.

2. Členské štáty najmä zabezpečia, aby boli osobné údaje chránené pred iným používaním, ako je používanie na účely, ktoré súvisia výlučne týmto nariadením a nariadením (ES) č. 561/2006, a to v súlade s odsekom 1, pokiaľ ide o:

3. Digitálne tachografy sú navrhnuté tak, aby zabezpečovali súkromie. Spracúvajú sa iba údaje, ktoré sú potrebné na účely tohto nariadenia.

4. Majitelia vozidiel, dopravné podniky a iné dotknuté subjekty v potrebných prípadoch dodržiavajú príslušné ustanovenia o ochrane osobných údajov.

KAPITOLA II

INTELIGENTNÝ TACHOGRAF

Článok 8

Zaznamenávanie polohy vozidla na určitých miestach dennej pracovnej doby

1. S cieľom uľahčiť overovanie dodržiavania príslušných právnych predpisov sa automaticky zaznamenáva poloha vozidla na týchto miestach alebo na najbližšom mieste k takýmto miestam, na ktorom je dostupný satelitný signál:

Na tento účel sú vozidlá zaevidované po prvýkrát 36 mesiacov po nadobudnutí účinnosti podrobných ustanovení uvedených v článku 11 vybavené tachografom napojeným na službu určovania polohy založenú na satelitnom navigačnom systéme.

2. Pokiaľ ide o napojenie tachografu na službu určovania polohy založenú na satelitnom navigačnom systéme, ako sa uvádza v odseku 1, využívajú sa iba napojenia na služby, ktoré využívajú bezplatnú službu určovania polohy. V tachografe sa natrvalo nezaznamenávajú žiadne iné údaje o polohe ako údaje vyjadrené pokiaľ možno geografickými súradnicami na určenie miest uvedených v odseku 1. Údaje o polohe, ktoré sa na účely automatického zaznamenávania miest uvedených v odseku 1 alebo na účely potvrdenia snímača pohybu musia dočasne uložiť, nie sú prístupné ľubovoľnému užívateľovi, a keď na uvedené účely už nie sú potrebné, automaticky sa vymazávajú.

Článok 9

Diaľková včasná detekcia možnej manipulácie alebo zneužitia

1. Na účely uľahčenia cielených cestných kontrol vykonávaných príslušnými kontrolnými orgánmi sú tachografy nainštalované vo vozidlách zaevidovaných po prvýkrát 36 mesiacov po nadobudnutí účinnosti podrobných ustanovení uvedených v článku 11 schopný komunikovať s týmito orgánmi, keď je vozidlo v pohybe.

2. 15 rokov po tom, ako sa od novozaregistrovaných vozidiel začne vyžadovať tachograf, ako sa uvádza v tomto článku a v článkoch 8 a 10, vybavia členské štáty svoje kontrolné orgány zariadením na diaľkovú včasnú detekciu potrebným na komunikáciu údajov uvedenú v tomto článku, a to v primeranom rozsahu a s ohľadom na svoje osobitné požiadavky a stratégie v oblasti presadzovania práva. Dovtedy sa môžu členské štáty rozhodnúť, či svoje kontrolné orgány vybavia takýmto zariadením na diaľkovú včasnú detekciu.

3. Komunikácia uvedená v odseku 1 sa s tachografom nadviaže iba vtedy, keď si ju vyžiada zariadenie kontrolných orgánov. Je zabezpečená, aby sa zaistila integrita údajov a autentifikácia záznamového a kontrolného zariadenia. Prístup k preneseným údajom majú iba kontrolné orgány oprávnené kontrolovať porušovanie nariadenia (ES) č. 561/2006 a tohto nariadenia a dielne, pokiaľ je to potrebné na overenie správneho fungovania tachografu.

4. V rámci komunikácie sa vymieňajú iba údaje, ktoré sú potrebné na účely cielených cestných kontrol vozidiel s potenciálne zmanipulovaným alebo zneužitým tachografom. Tieto údaje sa týkajú týchto udalostí alebo údajov zaznamenaných tachografom:

5. Vymenené údaje sa použijú výlučne na účely overenia dodržiavania tohto nariadenia. Údaje sa zasielajú iba subjektom, ktoré kontrolujú dobu jazdy a odpočinku a justičným orgánom v rámci prebiehajúceho súdneho konania.

6. Kontrolné orgány môžu ukladať údaje len počas trvania cestnej kontroly a vymažú ich najneskôr tri hodiny po ich prenose, pokiaľ z týchto údajov nevyplýva možná manipulácia s tachografom alebo jeho zneužitie. Ak sa počas následnej cestnej kontroly táto manipulácia alebo zneužitie nepotvrdí, prenesené údaje sa vymažú.

7. Dopravné podniky, ktoré prevádzkujú vozidlá, sú zodpovedné za informovanie vodičov o možnosti diaľkovej komunikácie na účely včasnej detekcie možnej manipulácie alebo zneužitia tachografov.

8. Diaľková komunikácia na účely skorého odhalenia uvedená v tomto článku nesmie v žiadnom prípade viesť k automatickým pokutám alebo sankciám pre vodiča alebo dopravný podnik. Príslušný kontrolný orgán môže na základe výmeny údajov rozhodnúť o vykonaní kontroly na vozidle a tachografe. Výsledok diaľkovej komunikácie nebráni kontrolným orgánom vykonávať náhodné cestné kontroly založené na systéme hodnotenia rizikovosti zavedenom v článku 9 smernice 2006/22/ES.

Článok 10

Rozhranie s inteligentnými dopravnými systémami

Tachografy vozidiel zaevidovaných po prvýkrát 36 mesiacov po nadobudnutí účinnosti podrobných ustanovení uvedených v článku 11 môžu byť vybavené štandardizovaným rozhraním, ktoré umožňuje vonkajšiemu zariadeniu používať v prevádzkovom režime údaje zaznamenané alebo vytvorené tachografom, ak sú splnené tieto podmienky:

Článok 11

Podrobné ustanovenia o inteligentnom tachografe

S cieľom zabezpečiť zosúladenie inteligentných tachografov so zásadami a požiadavkami uvedenými v tomto nariadení Komisia prostredníctvom vykonávajúcich aktov prijme podrobné ustanovenia nevyhnutné pre jednotné uplatňovanie článkov 8, 9 a 10 s výnimkou akýchkoľvek ustanovení o zaznamenávaní dodatočných údajov tachografom. Takéto vykonávacie akty sa prijmú v súlade s postupom preskúmania uvedeným v článku 42 ods. 3.

Tieto podrobné ustanovenia uvedené v prvom odseku:

KAPITOLA III

TYPOVÉ SCHVÁLENIE

Článok 12

Žiadosti

1. Výrobcovia alebo ich zástupcovia predložia žiadosť o typové schválenie jednotky vozidla, snímača pohybu, modelového záznamového listu alebo tachografovej karty orgánom pre typové schvaľovanie, ktoré na tento účel určil každý členský štát.

2. Členské štáty oznámia Komisii najneskôr do … (17) názvy a kontaktné údaje určeným orgánov uvedeným v odseku 1 a po tomto dátume poskytnú akúkoľvek potrebnú aktualizáciu. Komisia uverejňuje zoznam určených orgánov pre typové schvaľovanie na svojej internetovej stránke a uvedený zoznam aktualizuje.

3. K žiadosti o typové schválenie sa pripájú príslušné špecifikácie vrátane potrebných informácií o plombách a osvedčenia o zabezpečení, funkčnosti a interoperabilite. Osvedčenie o zabezpečení vydáva uznaný certifikačný orgán určený Komisiou.

Osvedčenie funkčnosti udeľuje výrobcovi orgán pre typové schvaľovanie.

Osvedčenie interoperability udeľuje jedna skúšobňa, ktorá podlieha Komisii a je pod jej zodpovednosťou.

4. Čo sa týka tachografov, ich príslušných komponentov a tachografových kariet:

5. Každá zmena sofvéru alebo hardvéru tachograafu alebo povahy materiálov použitých na jeho výrobu musí byť pred tým, ako sa vykoná, oznámená orgánu, ktorý udelil zariadeniu typové schválenie. Tento orgán výrobcovi potvrdí rozšírenie typového schválenia, alebo môže požadovať aktualizáciu alebo potvrdenie príslušných osvedčení o funkčnosti, zabezpečení a/alebo interoperabilite.

6. Žiadna žiadosť týkajúca sa akéhokoľvek typu jednotky vozidla, snímača pohybu, modelového záznamového listu alebo tachografovej karty nemôže byť predložená viac ako jednému členskému štátu.

7. Komisia prijme prostredníctvom vykonávajúcich aktov podrobné ustanovenia o jednotnom uplatňovaní tohto článku. Takéto vykonávacie akty sa prijmú v súlade s postupom preskúmania uvedeným v článku 42 ods. 3.

Článok 13

Udelenie typového schválenia

Členský štát udelí typové schválenie každému typu jednotky vozidla, snímača pohybu, modelového záznamového listu alebo tachografovej karty, ktorý zodpovedá požiadavkám uvedeným v článkoch 4 a 11, za predpokladu že členský štát je schopný kontrolovať zhodnosť výrobných modelov so schváleným typom.

Akékoľvek zmeny alebo dodatky k schválenému modelu musia mať dodatočné typové schválenie od členského štátu, ktorý udelil pôvodné typové schválenie.

Článok 14

Značka typového schválenia

Členské štáty vydajú žiadateľovi značku typového schválenia, ktorá zodpovedá vopred stanovenému vzoru, pre každý typ jednotky vozidla, snímača pohybu, modelového záznamového listu alebo tachografovej karty, ktorý schválili podľa článku 13 a prílohy II. Tieto vzory prijme Komisia prostredníctvom vykonávajúcich aktov v súlade s postupom preskúmania uvedeným v článku 42 ods. 3.

Článok 15

Schválenie alebo zamietnutie

Príslušné orgány členského štátu, ktorým sa predložila žiadosť o typové schválenie, pošlú v priebehu jedného mesiaca od schválenia každého typu jednotky vozidla, snímača pohybu, modelového záznamového listu alebo tachografovej karty orgánom ostatných členských štátov kópiu osvedčenia o typovom schválení spolu s kópiami relevantných špecifikácií vrátane tých, ktoré sa týkajú špecifikácie plomb. Ak príslušné orgány neschvália žiadosť o typové schválenie, oznámia orgánom ostatných členských štátov, že schválenie bolo zamietnuté a oznámia dôvody svojho rozhodnutia.

Článok 16

Zhoda zariadenia s typovým schválením

1. Ak členský štát, ktorý udelil typové schválenie uvedené v článku 13, zistí, že určité jednotky vozidla, snímače pohybu, záznamové listy alebo tachografové karty, ktoré majú značku typového schválenia, ktorú vydal, nevyhovujú typu, ktorý schválil, prijme opatrenia potrebné na zabezpečenie zhody výrobných modelov so schváleným typom. Prijaté opatrenia sa v prípade potreby môžu rozšíriť až na odobratie typového schválenia.

2. Členský štát, ktorý udelil typové schválenie, odoberie toto schválenie, ak jednotka vozidla, snímač pohybu, záznamový list alebo tachografová karta, ktoré boli schválené, nie sú v súlade s týmto nariadením, alebo ak vykazujú pri používaní nejakú všeobecnú chybu, ktorá spôsobuje, že nie sú vhodné na účel, na ktorý boli určené.

3. Ak členský štát, ktorý udelil typové schválenie, je iným členským štátom upozornený na jeden z prípadov uvedených v odsekoch 1 alebo 2, po porade s upozorneným členským štátom prijme s výhradou odseku 5 opatrenia stanovené v uvedených odsekoch.

4. Členský štát, ktorý zistí, že nastal jeden z prípadov uvedených v odseku 2, môže až do ďalšieho oznámenia zakázať uvádzanie na trh a prevádzkovanie danej jednotky vozidla, snímača pohybu, záznamového listu alebo tachografovej karty. To isté platí v prípadoch uvedených v odseku 1 v súvislosti s jednotkami vozidla, snímačmi pohybu, záznamovými listami alebo tachografovými kartami, ktoré boli oslobodené od úvodného overovania EÚ, ak výrobca po náležitom upozornení neuvedie zariadenie do súladu so schváleným modelom alebo s požiadavkami tohto nariadenia.

V každom prípade príslušné orgány členských štátov sa do jedného mesiaca informujú navzájom a informujú Komisiu o každom odobratí typového schválenia alebo o akýchkoľvek iných opatreniach prijatých podľa odsekov 1, 2 alebo 3 a špecifikujú dôvody svojho konania.

5. Ak členský štát, ktorý udelil typové schválenie, pochybuje o existencii niektorých prípadov špecifikovaných v odseku 1 alebo 2, o ktorých bol informovaný, usilujú sa dotknuté členské štáty vyriešiť spor a informujú o tom Komisiu.

Ak rozhovory medzi členskými štátmi nedospeli k dohode do štyroch mesiacov odo dňa oznámenia uvedeného v odseku 3, Komisia po porade s expertmi zo všetkých členských štátov a po zvážení všetkých relevantných faktorov, napr. ekonomických a technických, prijme do šiestich mesiacov od uplynutia tohto štvormesačného obdobia rozhodnutie, ktoré oznámi dotknutým členským štátom a súčasne aj ostatným členským štátom. Komisia v každom prípade ustanoví lehotu pre vykonanie svojho rozhodnutia.

Článok 17

Schválenie záznamových listov

1. Žiadateľ o typové schválenie pre modelový záznamový list uvedie vo svojej žiadosti typ alebo typy analógových tachografov, s ktorými by sa mal tento záznamový list podľa návrhu používať, a poskytne vhodné zariadenie takéhoto typu alebo typov na účely testovania tohto záznamového listu.

2. Príslušné orgány každého členského štátu označia na osvedčení o schválení pre modelový záznamový list typ alebo typy analógového tachografu, s ktorým sa tento modelový záznamový list môže používať.

Článok 18

Odôvodnenie rozhodnutí o zamietnutí

Vo všetkých rozhodnutiach o odmietnutí alebo odobratí typového schválenia jednotky vozidla, snímača pohybu, modelového záznamového listu alebo tachografovej karty, ktoré sa prijmú v súlade s týmto nariadením, sa musia podrobne špecifikovať dôvody, na ktorých sú založené. Rozhodnutie sa oznámi dotknutej strane, ktorá bude súčasne informovaná o opravných prostriedkoch pre ňu použiteľných podľa právnych predpisov príslušného členského štátu a lehôt na uplatnenie týchto opravných prostriedkov.

Článok 19

Uznávanie typovo schválených tachografov

Členské štáty nesmú odmietnuť evidenciu akéhokoľvek vozidla vybaveného tachografom alebo zakázať uviesť do prevádzky, alebo používať toto vozidlo z dôvodu, že je vybavené takýmto zariadením, ak toto zariadenie má značku typového schválenia uvedenú v článku 14 a inštalačný štítok uvedený v článku 22 ods. 4.

Článok 20

Zabezpečenie

1. Výrobcovia navrhnú, vyskúšajú a preskúmajú jednotky vozidla, snímače pohybu a tachografové karty uvedené do výroby, aby sa zistili slabé stránky vo všetkých fázach životného cyklu výrobku a aby za zamedzilo ich prípadnému využitiu, alebo aby sa ich prípadné využitie znížilo. Frekvenciu skúšok stanoví členský štát, ktorý udelil osvedčenie o schválení, pričom táto frekvencia nepresiahne dva roky.

2. Na tento účel výrobcovia predložia dokumentáciu potrebnú na analýzu slabých stránok certifikačnému orgánu uvedenému v článku 12 ods. 3.

3. Na účely odseku 1 uskutoční certifikačný orgán uvedený v článku 12 ods. 3 na jednotkách vozidiel, snímačoch pohybu a tachografových kartách skúšky s cieľom potvrdiť, že jednotlivci, ktorí majú znalosti verejne prístupných informácií, nemôžu využiť známe slabé stránky.

4. Ak sa počas skúšok uvedených v odseku 1 zistia slabé stránky systémových prvkov (jednotky vozidla, snímače pohybu a tachografové karty), tieto prvky sa neuvedú na trh. Ak sa počas skúšok uvedených v odseku 3 zista slabé stránky prvkov, ktoré sa už uviedli na trh, výrobca alebo certifikačný orgán informuje príslušné orgány členského štátu, ktorý udelil typové schválenie. Tieto príslušné orgány prijmú všetky opatrenia potrebné na zabezpečenie vyriešenia problému, najmä prostredníctvom výrobcu, a bezodkladne informujú Komisiu o zistených slabých stránkach a zamýšľaných alebo prijatých opatreniach, a to v prípade potreby vrátane odobratia typového schválenia v súlade s článkom 16 ods. 2.

Článok 21

Skúšky v teréne

1. Členské štáty môžu povoliť skúšky v teréne zamerané na tachografy, ktoré ešte neboli typovo schválené. Členské štáty si vzájomne uznajú takéto povolenia na skúšky v teréne.

2. Vodiči a dopravné podniky, ktoré sa zúčastňujú na skúške v teréne, musia dodržať požiadavky nariadenia (ES) č. 561/2006. S cieľom preukázať dodržiavanie vodič dodrží postup stanovený v článku 35 ods. 2 tohto nariadenia.

3. Komisia môže prijať vykonávacie akty s cieľom stanoviť postupy, ktoré sa majú dodržať pre vykonávanie skúšok v teréne, a tlačivá, ktoré sa majú použiť na monitorovanie týchto skúšok v teréne. Takéto vykonávacie akty sa prijmú v súlade s postupom preskúmania uvedeným v článku 42 ods. 3.

KAPITOLA IV

INŠTALOVANIE A INŠPEKCIA

Článok 22

Inštalovanie a oprava

1. Tachografy môžu inštalovať alebo opravovať len montážne firmy, dielne alebo výrobcovia vozidiel schválení na tento účel príslušnými orgánmi členských štátov v súlade s článkom 24.

2. Schválené montážne firmy, dielne alebo výrobcovia vozidiel zaplombujú tachograf v súlade so špecifikáciou, ktorá je súčasťou osvedčenia o typovom schválení uvedeného v článku 15, potom ako si overili, že funguje správne a najmä takým spôsobom, aby zabezpečili, že žiadne manipulačné zariadenie nemôže neoprávnene zasiahnuť alebo zmeniť zaznamenávané údaje.

3. Schválená montážna firma, dielňa alebo výrobca vozidiel dá na plomby, ktoré pripevňuje, špeciálnu značku a v prípade digitálnych tachografov okrem toho zadá aj elektronické bezpečnostné údaje, na základe ktorých sa vykonávajú overovacie kontroly. Príslušné orgány každého členského štátu zašlú Komisii register značiek a použitých elektronických bezpečnostných údajov a potrebné informácie o použitých elektronických bezpečnostných údajoch. Komisia poskytne členským štátom na požiadanie prístup k týmto údajom.

4. Na účely potvrdenia, že inštalácia tachografu prebehla v súlade s požiadavkami tohto nariadenia, sa pripevní inštalačný štítok a to takým spôsobom, aby bol zreteľne viditeľný a ľahko dostupný.

5. Zaplombujú sa komponenty tachografu uvedené v osvedčení o typovom schválení. Zaplombujú sa akékoľvek spoje tachografu, ktoré by bolo možné použiť na účely neoprávneného zásahu, vrátane spojov medzi snímačom pohybu a prevodovkou a v prípade potreby inštalačný štítok.

Plomba sa odstráni alebo poruší len:

Plomby v každom prípade nahrádza schválená montážna firma alebo dielňa bez neprimeraného oneskorenia a najneskôr do siedmich dní od ich odstránenia.

Schválená dielňa vykoná pred nahradením plomb kontrolu a kalibráciu tachografu.

Článok 23

Inšpekcie tachografov

1. Tachografy podliehajú pravidelným inšpekciám vykonávaným schválenými dielňami. Pravidelné inšpekciesa vykonávajú najmenej každé dva roky.

2. Inšpekcie uvedené v odseku 1 kontrolujú aspoň:

3. Dielne vypracujú správu z inšpekcie v prípade, že sa nezrovnalosti vo fungovaní tachografu museli napraviť, či už je inšpekcia súčasťou pravidelnej inšpekcie, alebo sa vykonáva na výslovnú žiadosť príslušného vnútroštátneho orgánu. Vedú zoznam všetkých spracovaných správ z inšpekcie.

4. Správy z inšpekcie sa uchovávajú najmenej po dobu dvoch rokov od ich vypracovania. Členské štáty rozhodujú o tom, či sa správy z inšpekcie za dané obdobie majú uchovávať alebo zasielať príslušnému orgánu. V prípade, že správy z inšpekcie uchováva dielňa, na žiadosť príslušného orgánu sprístupní správy z inšpekcie a protokoly o kalibráciách vykonaných za dané obdobie.

Článok 24

Schválenie montážnych firiem, dielní a výrobcov vozidiel

1. Členské štáty schvaľujú, pravidelne kontrolujú a certifikujú montážne firmy, dielne a výrobcov vozidiel, ktorí môžu vykonávať inštalácie, kontroly, inšpekcie a opravy tachografov.

2. Členské štáty zabezpečia, aby montážne firmy, dielne a výrobcovia vozidiel boli spôsobilí a spoľahliví. Na ten účel vytvoria a uverejnia súbor jasných vnútroštátnych postupov a zabezpečia splnenie týchto minimálnych kritérií:

3. Audity schválených montážnych firiem alebo dielní sa vykonávajú takto:

4. Členské štáty a ich príslušné orgány prijmú príslušné opatrenia na zamedzenie konfliktom záujmov medzi montážnymi firmami alebo dielňami a dopravnými podnikmi. V prípade vysokého rizika konfliktu záujmov sa v prvom rade prijmú dodatočné osobitné opatrenia na zabezpečenie toho, aby montážna firma alebo dielňa dodržiavala toto nariadenie.

5. Príslušné orgány členských štátov zašlú každoročne Komisii, pokiaľ možno elektronicky, zoznamy schválených montážnych firiem a dielní a im vydaných kariet. Komisia uverejňuje uvedené zoznamy na svojej internetovej stránke.

6. Príslušné orgány členských štátov buď dočasne, alebo natrvalo odoberú schválenie montážnym firmám, dielňam a výrobcom vozidiel, ktoré neplnia povinnosti podľa tohto nariadenia.

Článok 25

Dielenské karty

1. Doba platnosti dielenských kariet nepresiahne jeden rok. Pri obnovovaní dielenskej karty sa príslušný orgán uistí, či montážne firmy, dielne alebo výrobcovia vozidiel spĺňajú kritériá uvedené v článku 24 ods. 2.

2. Príslušný orgán obnoví dielenskú kartu do 15 pracovných dní od prijatia platnej žiadosti o obnovenie a úplnej potrebnej dokumentácie. Ak je dielenská karta poškodená, nefunkčná, alebo je stratená alebo odcudzená, príslušný orgán vydá náhradnú kartu do piatich pracovných dní od prijatia podrobnej žiadosti na tento účel. Príslušné orgány vedú register stratených, odcudzených alebo chybných kariet.

3. Ak členský štát odoberie schválenie montážnej firme, dielni alebo výrobcovi vozidla ako je stanovené v článku 24, odoberie tiež dielenské karty, ktoré im boli vydané.

4. Členské štáty prijmú všetky opatrenia potrebné na zabránenie falšovaniu dielenských kariet distribuovaných schváleným montážnym firmám, dielňam a výrobcom vozidiel.

KAPITOLA V

KARTY VODIČOV

Článok 26

Vydávanie kariet vodičov

1. Karty vodiča vydá na jeho žiadosť príslušný orgán členského štátu, v ktorom má vodič svoje zvyčajné bydlisko. Karty vodiča sa vydajú do jedného mesiaca od prijatia žiadosti a všetkej potrebnej dokumentácie príslušným orgánom.

2. Na účely tohto článku „zvyčajné bydlisko“ je miesto, kde osoba zvyčajne žije, t. j. minimálne 185 dní v každom kalendárnom roku, pretože je k tomuto miestu osobne a pracovne viazaná, alebo v prípade, že nie je pracovne viazaná, má k tomuto miestu, kde žije, úzke osobné väzby.

Avšak za zvyčajné bydlisko osoby, ktorá je pracovne viazaná na inom mieste, než je miesto, ku ktorému je viazaná osobne, a ktorá v dôsledku toho býva postupne na rôznych miestach situovaných v dvoch alebo viacerých členských štátoch, sa považuje miesto, ku ktorému je osobne viazaná, za predpokladu, že sa na takéto miesto pravidelne vracia. Táto posledná podmienka sa nevyžaduje vtedy, keď osoba žije v členskom štáte preto, lebo vykonáva svoje úlohy, ktorých doba trvania je pevne určená.

3. Vodiči podajú akýmikoľvek vhodnými prostriedkami, ako je preukaz totožnosti alebo iný platný doklad, dôkaz o mieste svojho zvyčajného bydliska. Príslušné orgány členského štátu vydávajúceho kartu vodiča môžu požadovať akékoľvek ďalšie informácie alebo dôkazy, ak majú pochybnosti o platnosti podkladov týkajúcich sa zvyčajného bydliska, alebo ak je to potrebné na účely určitých špecifických kontrol.

4. Členský štát môže v riadne odôvodnených a výnimočných prípadoch vydať vodičovi, ktorí nemá zvyčajné bydlisko v členskom štáte alebo v štáte, ktorý je zmluvnou stranou dohody AETR, dočasnú kartu vodiča, ktorej platnosť sa nedá obnoviť a ktorá je platná po dobu najviac 185 dní, pod podmienkou, že tento vodič je v pracovnoprávnom vzťahu s podnikom so sídlom vo vydávajúcom členskom štáte, a v prípade, že sa uplatňuje nariadenie Európskeho parlamentu a Rady (ES) č. 1072/2009 (18), predstavuje aj osvedčenie vodiča, ako sa uvádza v uvedenom nariadení.

Komisia na základe údajov členských štátov pozorne monitoruje uplatňovanie tohto odseku. Každé dva roky podáva o svojich zisteniach správu Európskemu parlamentu a Rade, pričom skúma najmä skutočnosť, či dočasné karty vodičov nemajú negatívny vplyv na trh práce, a či sa nevydávajú daným vodičom bežne častejšie ako pri jednej príležitosti. Komisia môže podať príslušný legislatívny návrh na revíziu tohto odseku.

5. Príslušné orgány vydávajúceho členského štátu príjmu príslušné opatrenia, aby sa uistili, že žiadateľ už nevlastní platnú kartu vodiča, a kartu vodiča opatria osobnými údajmi vodiča, pričom zaistia, že tieto údaje budú viditeľné a zabezpečené.

6. Platnosť karty vodiča nepresiahne päť rokov.

7. Platná karta vodiča nesmie byť odobratá alebo jej platnosť pozastavená, pokiaľ príslušné orgány členského štátu nezistia, že karta bola sfalšovaná, alebo že vodič používa kartu, ktorej nie je jej držiteľom, alebo že karta bola získaná na základe falošných tvrdení a/alebo falošných dokladov. Ak také opatrenia týkajúce sa pozastavenia platnosti alebo odobratia karty prijme iný členský štát, než je vydávajúci členský štát, v ktorom bola karta vydaná, vráti čo najskôr kartu orgánom členského štátu, ktorý ju vydal, pričom uvedie dôvody odobratia alebo pozastavenia platnosti. Ak sa očakáva, že vrátenie karty potrvá dlhšie ako dva týždne, členský štát, ktorý pozastavuje platnosť karty alebo ju odoberá, informuje v lehote týchto dvoch týždňov o dôvodoch pozastavenia platnosti alebo odobratia vydávajúci členský štát.

8. Členské štáty prijmú všetky potrebné opatrenia na zabránenie falšovania kariet vodiča.

9. Uplatňovanie tohto článku nebráni členskému štátu v tom, aby vydal kartu vodiča vodičovi, ktorý má zvyčajné bydlisko v časti územia tohto členského štátu, na ktorú sa nevzťahuje Zmluva o Európskej únii a Zmluva o fungovaní Európskej únie, za predpokladu, že sa v takýchto prípadoch uplatňujú príslušné ustanovenia tohto nariadenia.

Článok 27

Používanie kariet vodičov

1. Karta vodiča je osobná.

2. Vodič môže byť držiteľom najviac jednej platnej karty vodiča a je oprávnený používať len svoju vlastnú, personalizovanú kartu vodiča. Vodič nesmie používať kartu vodiča, ktorá je chybná alebo ktorej doba platnosti už uplynula.

Článok 28

Obnova kariet vodičov

1. Vodič, ktorý si chce obnoviť kartu vodiča, musí o to požiadať príslušné orgány členského štátu, v ktorom má svoje zvyčajné bydlisko, najneskôr 15 pracovných dní pred uplynutím doby platnosti karty.

2. V prípade obnovenia keď členský štát, v ktorom má vodič svoje zvyčajné bydlisko, nie je ten, ktorý jeho súčasnú kartu vydal, a keď sa od orgánov prvého členského štátu žiada obnovenie karty vodiča, musia informovať orgány, ktoré vydali predchádzajúcu kartu, o dôvodoch jej obnovenia.

3. V prípade žiadosti o obnovenie karty, ktorej uplynutie doby platnosti sa bezprostredne blíži, vydá príslušný orgán pred uplynutím doby platnosti novú kartu za predpokladu, že žiadosť mu bola zaslaná v lehote stanovenej v odseku 1.

Článok 29

Odcudzené, stratené alebo chybné karty vodiča

1. Vydávajúce orgány vedie záznamy o vydaných, odcudzených, stratených alebo chybných kartách vodiča po dobu rovnajúcu sa minimálne dobe ich platnosti.

2. Ak je karta vodiča poškodená alebo nefunkčná, vodič ju vráti príslušnému orgánu členského štátu, v ktorom má svoje zvyčajné bydlisko. Krádež karty vodiča sa musí formálne oznámiť príslušným orgánom členského štátu, v ktorom ku krádeži došlo.

3. Každá strata karty vodiča sa musí oznámiť formálnym prehlásením príslušným orgánom vydávajúceho členského štátu a príslušným orgánom členského štátu, v ktorom má vodič svoje zvyčajné bydlisko, ak ide o dva rôzne štáty.

4. Ak je karta vodiča poškodená, nefunkčná, stratená alebo odcudzená, vodič požiada príslušné orgány členského štátu, v ktorom má svoje zvyčajné bydlisko, do siedmich kalendárnych dní o náhradu. Tieto orgány vydajú náhradnú kartu do ôsmich pracovných dní potom, ako prijali podrobnú žiadosť na tento účel.

5. Za okolností uvedených v odseku 4 môže vodič pokračovať v jazde bez karty vodiča maximálne po dobu 15 kalendárnych dní alebo dlhšiu dobu, ak je to potrebné na návrat vozidla do priestorov jeho podniku, za predpokladu, že môže preukázať, že nemôže predložiť alebo používať kartu počas tohto obdobia.

Článok 30

Vzájomné uznávanie a výmena kariet vodičov

1. Karty vodiča vydané členskými štátmi sa vzájomne uznávajú.

2. Keď si držiteľ platnej karty vodiča vydanej členským štátom zriadil svoje zvyčajné bydlisko v inom členskom štáte, môže požiadať, aby jeho karta bola vymenená za ekvivalentnú kartu vodiča. Členský štát, ktorý kartu vymieňa, je zodpovedný za overenie platnosti predloženej karty.

3. Členské štáty vykonávajúce výmenu vrátia starú kartu orgánom vydávajúceho členského štátu a zdôvodnia svoj postup.

4. Keď členský štát nahrádza alebo vymieňa kartu vodiča, náhrada alebo výmena a akákoľvek následná náhrada alebo výmena sa v tomto členskom štáte zaeviduje.

Článok 31

Elektronická výmena informácií o kartách vodičov

1. S cieľom uistiť sa, či žiadateľ už nie je držiteľom platnej karty vodiča, ako je to stanovené v článku 26, členské štáty po dobu rovnajúcu sa minimálne dobe platnosti karty vodiča vedú vnútroštátne elektronické registre obsahujúce tieto informácie o kartách vodičov vrátane kariet vodičov uvedených v článku 26 ods. 4:

2. Komisia a členské štáty prijmú všetky opatrenia potrebné na zabezpečenie toho, aby elektronické registre boli vzájomne prepojené a prístupné v celej Únii, a to pomocou systému zasielania správ TACHOnet uvedenom v odporúčaní 2010/19/EÚ alebo iného kompatibilného systému. V prípade využitia kompatibilného systému je možná výmena elektronických údajov so všetkými ostatnými členskými štátmi prostredníctvom systému zasielania správ TACHOnet.

3. Keď členské štáty vydávajú, nahradzujú a v prípade potreby obnovujú kartu vodiča, overia pomocou elektronickej výmeny údajov, či vodič už nie je držiteľom inej platnej karty vodiča. Výmena údajov sa obmedzí na údaje nevyhnutné na účely tohto overenia.

4. Kontrolní úradníci môžu mať prístup k elektronickému registru na účely overenia stavu karty vodiča.

5. Komisia prijme vykonávacie akty, ktorými sa ustanovia spoločné postupy a špecifikácie potrebné pre vzájomné prepojenie uvedené v odseku 2 vrátane formátu vymieňaných údajov, technických postupov na elektronické nahliadanie do vnútroštátnych elektronických registrov, postupov týkajúcich sa prístupu a bezpečnostných mechanizmov. Takéto vykonávacie akty sa prijmú v súlade s postupom preskúmania uvedeným v článku 42 ods. 3.

KAPITOLA VI

POUŽÍVANIE ZARIADENIA

Článok 32

Správne používanie tachografov

1. Dopravné podniky a vodiči zabezpečia správne fungovanie a používanie digitálnych tachografov a kariet vodiča. Dopravné podniky a vodičia, ktoré používajú analógové tachografy zabezpečia ich správne fungovanie a správne používanie záznamových listov.

2. Digitálne tachografy nie sú nastavené tak, aby sa automaticky prepli do osobitnej kategórie činnosti, keď sú motor alebo zapaľovanie vozidla vypnuté, pokiaľ si vodič nemôže ručne vybrať kategóriu činnosti.

3. Zakazuje sa falšovanie, zatajovanie, odstránenie alebo zničenie údajov zaznamenaných na záznamovom liste alebo uchovávaných v tachografe alebo na karte vodiča, alebo výtlačkov z tachografu. Zakazuje sa tiež akákoľvek manipulácia s tachografom, záznamovým listom alebo kartou vodiča, ktorej výsledkom by bolo falšovanie, odstránenie alebo zničenie údajov a/alebo vytlačených informácií. Vo vozidle nesmie byť žiadne zariadenie, ktoré by sa mohlo použiť na tieto účely.

4. Vozidlá nesmú byť vybavené viac ako jedným tachografom s výnimkou použitia na účely skúšok v teréne uvedených v článku 21.

5. Členské štáty zakážu výrobu, distribúciu, reklamu a/alebo predaj zariadení skonštruovaných a/alebo určených na manipuláciu s tachografmi.

Článok 33

Zodpovednosť podniku

1. Dopravné podniky sú zodpovedné za zabezpečenie primeranej odbornej prípravy svojich vodičov a poskytnutie pokynov týkajúcich sa správneho fungovania tachografov, bez ohľadu na to či sú digitálne alebo analógové, vykonáva pravidelné kontroly na zabezpečenie správneho využívania tachografov zo strany svojich vodičov a nepodnecuje ich priamo ani nepriamo k zneužívaniu tachografov.

Dopravné podniky vydajú dostatočný počet záznamových listov vodičom vozidiel vybavených analógovými tachografmi, pričom zohľadní skutočnosť, že tieto záznamové listy majú osobný charakter, ako aj dobu prevádzky a možnú povinnosť nahradiť záznamové listy, ktoré sú poškodené, alebo ktoré zabavil oprávnený kontrolný úradník. Dopravné podniky vydajú vodičom iba záznamové listy zodpovedajúce schválenému modelu, ktoré sú vhodné na používanie v zariadení inštalovanom vo vozidle.

Keď je vozidlo vybavené digitálnym tachografom, dopravný podnik a vodič s prihliadnutím na dĺžku doby prevádzky zabezpečia, aby sa v prípade inšpekcie mohla na žiadosť kontrolného úradníka správne vykonať tlač údajov z tachografu.

2. Dopravné podniky uchovávajú záznamové listy a výtlačky, ak sú výtlačky urobené na účely dosiahnutia súladu s článkom 35, v chronologickom poradí a v čitateľnej forme najmenej jeden rok po ich použití a poskytne kópie dotknutým vodičom, ktorí o ne požiadajú. Dopravné podniky tiež poskytnú kópie údajov stiahnutých z kariet vodiča dotknutým vodičom, ktorí o ne požiadajú spolu s výtlačkami týchto kópií. Záznamové listy, výtlačky a stiahnuté údaje sa predložia alebo odovzdajú na požiadanie ktoréhokoľvek oprávneného kontrolného úradníka.

3. Dopravné podniky zodpovedajú za porušenia tohto nariadenia, ktorých sa dopustili ich vodiči alebo vodiči, ktorých majú k dispozícii. Členské štáty však môžu takúto zodpovednosť podmieniť tým, že dopravný podnik nesmie porušiť prvý pododsek odseku 1 tohto článku a článok 10 ods. 1 a 2 nariadenia (ES) č. 561/2006.

Článok 34

Používanie kariet voda a záznamových listov

1. Vodiči sú povinní používať záznamové listy alebo karty vodiča každý deň jazdy od chvíle, keď prevzali vozidlo. Záznamový list alebo karta vodiča sa neodoberú pred ukončením dennej pracovnej doby, ak ich odobratie nie je oprávnené inak. Žiadny záznamový list ani karta vodiča nesmú byť použité na dlhšie obdobie, než na ktoré boli určené.

2. Vodiči musia chrániť záznamové listy alebo karty vodiča a nesmú používať špinavé alebo poškodené záznamové listy alebo karty vodiča.

3. Keď sa vodič nachádza mimo vozidla a v dôsledku toho nemôže používať tachograf namontovaný vo vozidle, časové úseky uvedené v odseku 5 písm. b) bodoch ii), iii) a iv):

Členské štáty neukladajú vodičom povinnosť predkladať tlačivá potvrdzujúce ich činnosť počas neprítomnosti vo vozidle.

4. Ak je vo vozidle vybavenom digitálnym tachografom viac ako jeden vodič, každý vodič zabezpečí, aby bola jeho karta vodiča vložená do správneho slotu v tachografe.

Ak je vo vozidle vybavenom analógovým tachografom viac ako jeden vodič, vodiči upravia záznamové listy podľa potreby tak, aby príslušné informácie boli zaznamenané na záznamový list vodiča, ktorý práve jazdí.

5. Vodiči:

6. Každý vodič vozidla vybaveného analógovým tachografom zapíše na svoj záznamový list nasledujúce informácie:

7. Vodič vloží do digitálneho tachografu symboly štátov, v ktorých začal a skončil svoju dennú pracovnú dobu. Členský štát však môže od vodičov vozidiel vykonávajúcich dopravné činnosti na jeho území požadovať, aby doplnili symbol štátu o podrobnejšie geografické špecifikácie za predpokladu, že členský štát oznámil Komisii uvedené podrobné geografické špecifikácie pred 1. aprílom 1998.

Vodič nemusí informácie uvedené v prvej vete prvého pododseku vkladať, ak tachograf automaticky zaznamenáva údaje o polohe v zmysle článku 8.

Článok 35

Poškodené karty vodiča a záznamové listy

1. V prípade poškodenia záznamového listu alebo karty vodiča pripojí vodič poškodený záznamový list alebo kartu vodiča k akémukoľvek náhradnému záznamovému listu.

2. Ak je karta vodiča poškodená, nefunkčná, stratená alebo odcudzená, vodič:

Článok 36

Záznamy vedené vodičom

1. Ak vodič vedie vozidlo vybavené analógovým tachografom, na požiadanie oprávneného kontrolného úradníka kedykoľvek predloží:

2. Ak vodič riadi vozidlo vybavené digitálnym tachografom, na požiadanie oprávneného kontrolného úradníka kedykoľvek predloží:

3. Oprávnený kontrolný úradník môže analýzou záznamových listov, zobrazených, vytlačených alebo stiahnutých údajov, ktoré zaznamenal tachograf alebo karta vodiča, skontrolovať, či sa dodržiava nariadenie (ES) č. 561/2006, alebo ak to nie je možné, akéhokoľvek podporného dokumentu, ktorý zdôvodňuje nedodržanie ustanovení článku 29 ods. 2 a článku 37 ods. 2 tohto nariadenia.

Článok 37

Postupy v prípade nefunkčného zariadenia

1. V prípade poruchy alebo chybnej činnosti tachografu ho dá dopravný podnik opraviť schválenou montážnou firmou alebo dielňou hneď, ako to okolnosti dovolia.

Ak sa vozidlo nemôže vrátiť do priestorov dopravného podniku v priebehu jedného týždňa odo dňa poruchy alebo od objavenia chybnej činnosti, oprava sa vykoná po ceste.

Opatrenia prijímané členskými štátmi podľa článku 41 dávajú príslušným orgánom právomoc zakázať používanie vozidla v prípadoch, keď porucha alebo chybná činnosť nebola napravená, ako je stanovené v prvom a druhom pododseku tohto odseku, pokiaľ je to v súlade s vnútroštátnymi právnymi predpismi dotknutého členského štátu.

2. Po dobu, keď tachograf nie je schopný prevádzky alebo je nefunkčný, vodič zaznamená údaje, ktoré umožnia jeho identifikáciu (meno, číslo karty vodiča alebo vodičského preukazu) vrátane podpisu, ako aj údaje o rôznych časových úsekoch, ktoré tachograf už správne nezaznamenáva alebo netlačí:

KAPITOLA VII

VYMÁHANIE A SANKCIE

Článok 38

Kontrolní úradníci

1. Na efektívne monitorovanie dodržiavania tohto nariadenia by všetci oprávnení kontrolní úradníci mali mať k dispozícii dostatočné vybavenie a príslušné zákonné právomoci, aby mohli vykonávať svoje úlohy v súlade s týmto nariadením. Toto vybavenie zahŕňa najmä:

2. Ak kontrolní úradníci nájdu po vykonaní kontroly dostatočné dôkazy vedúce k dôvodnému podozreniu z podvodu, majú právo poslať vozidlo do schválenej dielne na vykonanie ďalších kontrol, najmä či tachograf:

3. Kontrolní úradníci sú oprávnení žiadať od schválených dielní vykonanie skúšok uvedených v odseku 2 a osobitných skúšok určených na zistenie prítomnosti manipulačných zariadení. Ak sa manipulačné zariadenia zistia, vybavenie vrátane samotného zariadenia, jednotky vozidla alebo jej komponentov a karty vodiča môžu byť z vozidla odstránené a môžu byť použité ako dôkazy v súlade s vnútroštátnymi predpismi pre zaobchádzanie s takýmito dôkazmi.

4. Kontrolní úradníci využívajú v prípade potreby možnosť kontrolovať tachografy a karty vodiča, ktoré sa nachádzajú na mieste počas kontroly v priestoroch podnikov.

Článok 39

Odborná príprava kontrolných úradníkov

1. Členské štáty v záujme dosiahnutia účinnej a harmonizovanej kontroly a presadzovania zabezpečia, aby kontrolní úradníci boli dobre vyškolení na analýzu zaznamenávaných údajov a kontrolu tachografov.

2. Členské štáty informujú Komisiu o požiadavkách na odbornú prípravu svojich kontrolných úradníkov do (19).

3. Komisia prijme prostredníctvom vykonávacích aktov opatrenia, pričom špecifikuje obsah počiatočnej a priebežnej odbornej prípravy kontrolných úradníkov vrátane metód odbornej prípravy, ako účelovo zamerať kontroly a ako odhaľovať manipulačné zariadenia a podvod. Tieto opatrenia zahŕňajú usmernenia zamerané na uľahčenie vykonávania príslušných ustanovení tohto nariadenia a nariadenia (ES) č. 561/2006. Takéto vykonávacie akty sa prijmú v súlade s postupom preskúmania uvedeným v článku 42 ods. 3.

4. Členské štáty zahrnú obsah špecifikovaný Komisiou do odbornej prípravy kontrolných úradníkov.

Článok 40

Vzájomná pomoc

Členské štáty si navzájom pomáhajú pri uplatňovaní tohto nariadenia a pri kontrole jeho dodržiavania.

V rámci tejto vzájomnej pomoci si príslušné orgány členských štátov predovšetkým pravidelne posielajú všetky dostupné informácie týkajúce sa porušení tohto nariadenia montážnymi firmami a dielňami, typov manipulácií a sankcií uvalených za ne.

Článok 41

Sankcie

1. Členské štáty v súlade so svojimi ústavnými postupmi stanovia pravidlá pre sankcie uplatniteľné v prípade porušenia tohto nariadenia a prijmú všetky opatrenia potrebné na zabezpečenie ich vykonania. Tieto sankcie sú účinné, primerané, odrádzajúce a nediskriminačné a zodpovedajú kategóriám porušení predpisov stanoveným v smernici 2006/22/ES.

2. Členské štáty informujú Komisiu o uvedených opatreniach a o pravidlách sankcií do … (20). Informujú Komisiu o každej ďalšej zmene uvedených opatrení.

KAPITOLA VIII

ZÁVEREČNÉ USTANOVENIA

Článok 42

Postup výboru

1. Komisii pomáha výbor. Týmto výborom je výbor v zmysle nariadenia (EÚ) č. 182/2011.

2. Ak sa odkazuje na tento odsek, uplatňuje sa článok 4 nariadenia (EÚ) č. 182/2011.

3. Ak sa odkazuje na tento odsek, uplatňuje sa článok 5 nariadenia (EÚ) č. 182/2011.

Ak výbor nevydá žiadne stanovisko, Komisia neprijme návrh vykonávacieho aktu a uplatňuje sa článok 5 ods. 4 tretí pododsek nariadenia (EÚ) č. 182/2011.

Pokiaľ sa stanovisko výboru má získať písomným postupom, tento postup sa ukončí bez výsledku, ak tak v lehote na zaslanie stanoviska rozhodne predseda výboru, alebo ak o to požiada väčšina členov výboru.

Článok 43

Fórum pre tachografy

1. Zriadi sa fórum pre tachografy, aby sa podporil dialóg o technických otázkach týkajúcich sa tachografov medzi expertmi členských štátov, členmi výboru uvedenému v článku 42 a expertmi z tretích krajín, ktoré používajú tachograf na základe dohody AETR.

2. Členské štáty by mali ako expertov do fóra pre tachografy vysielať expertov, ktorí sa podieľajú na práci výboru uvedeného v článku 42.

3. Fórum pre tachografy je otvorené pre expertov zo zainteresovaných tretích krajín, ktoré sú zmluvné strany dohody AETR.

4. Do fóra pre tachografy sa pozvú zainteresované strany, zástupcovia výrobcov vozidiel, výrobcovia tachografov, sociálni partneri a Európsky dozorný úradník pre ochranu údajov.

5. Fórum pre tachografy prijme svoj rokovací poriadok.

6. Fórum pre tachografy zasadá aspoň raz ročne.

Článok 44

Oznámenie vnútroštátnych opatrení

Členské štáty oznámia Komisii znenie zákonov, právnych predpisov a správnych opatrení, ktoré prijmú v oblasti pôsobnosti tohto nariadenia, najneskôr do 30 dní od dátumu ich prijatia a po prvýkrát do … (21).

Článok 45

Zmena nariadenia (ES) č. 561/2006

Nariadenie (ES) č. 561/2006 sa týmto mení takto:

Článok 46

Prechodné opatrenia

Pokiaľ sa vykonávacie akty uvedené v tomto nariadení neprijali tak, aby sa mohli uplatňovať v čase začiatku uplatňovania tohto nariadenia, až do začatia uplatňovania vykonávacích aktov uvedených v tomto nariadení sa naďalej prechodne uplatňujú ustanovenia nariadenia (EHS) č. 3821/85 vrátane prílohy IB k nemu.

Článok 47

Zrušenie

Týmto sa zrušuje nariadenie (EHS) č. 3821/85. Odkazy na zrušené nariadenie sa považujú za odkazy na toto nariadenie.

Článok 48

Nadobudnutie účinnosti

Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

S výhradou prechodných opatrení podľa článku 46 sa začne uplatňovať od … (23). Avšak články 24, 34 a 45 sa začnú uplatňovať od … (24).

(1) Ú. v. EÚ C 43,15.2.2012, s. 79.

(2) Pozícia Európskeho parlamentu z 3. júla 2012 (Ú. v. EÚ C 349 E, 29.11.2013, s. 106) a pozícia Rady v prvom čítaní z 15. novembra 2013. Pozícia Európskeho parlamentu z … (zatiaľ neuverejnená v úradnom vestníku).

(3) Nariadenie Rady (EHS) č. 3821/85 z 20. decembra 1985 o záznamovom zariadení v cestnej doprave (Ú. v. ES L 370, 31.12.1985, s. 8).

(4) Nariadenie Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85 (Ú. v. EÚ L 102, 11.4.2006, s. 1).

(5) [1994] ECR I-2497.

(6) Smernica Európskeho parlamentu a Rady 2006/22/ES z 15. marca 2006 o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy, a o zrušení smernice Rady 88/599/EHS (Ú. v. EÚ L 102, 11.4.2006, s. 35).

(7) Nariadenie Európskeho parlamentu a Rady (ES) č. 765/2008 z 9. júla 2008, ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13.8.2008, s. 30).

(8) Odporúčanie Komisie 2010/19/EÚ z 13. januára 2010 o bezpečnej výmene elektronických údajov medzi členskými štátmi (Ú. v. EÚ L 9, 14.1.2010, s. 10).

(9) Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).

(10) Smernica Európskeho parlamentu a Rady 2002/58/ES z 12. júla 2002 týkajúca sa spracovávania osobných údajov a ochrany súkromia v sektore elektronických komunikácií (Ú. v. ES L 201, 31.7.2002, s. 37).

(11) Nariadenie Európskeho parlamentu a Rady (EÚ) č. 182/2011 zo 16. februára 2011, ktorým sa ustanovujú pravidlá a všeobecné zásady mechanizmu, na základe ktorého členské štáty kontrolujú vykonávanie vykonávacích právomocí Komisie (Ú. v. EÚ L 55, 28.2.2011, s. 13).

(12) Dva roky od nadobudnutia účinnosti tohto nariadenia.

(13) Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

(14) Ú. v. EÚ C 37, 10.2.2012, s. 6.

(15) Smernica Európskeho parlamentu a Rady 2002/15/ES z 11. marca 2002 o organizácii pracovnej doby osôb vykonávajúcich mobilné činnosti v cestnej doprave (Ú. v. ES L 80, 23.3.2002, s. 35).

(16) Smernica Rady 92/6/EHS z 10. februára 1992 o montáži a používaní zariadení obmedzujúcich rýchlosť pre určité kategórie motorových vozidiel v Spoločenstve (Ú. v. ES L 57, 2.3.1992, s. 27).

(17) Jeden rok od nadobudnutia účinnosti tohto nariadenia.

(18) Nariadenie Európskeho parlamentu a Rady (ES) č. 1072/2009 z 21. októbra 2009 o spoločných pravidlách prístupu nákladnej cestnej dopravy na medzinárodný trh (Ú. v. EÚ L 300, 14.11.2009, s. 72).

(19) 30 mesiacov po nadobudnutí účinnosti tohto nariadenia.

(20) Dva roky po nadobudnutí účinnosti tohto nariadenia.

(21) 12 mesiacov po nadobudnutí účinnosti tohto nariadenia.

(23) Dva roky po nadobudnutí účinnosti tohto nariadenia.

(24) Jeden rok po nadobudnutí účinnosti tohto nariadenia.

ODÔVODNENÉ STANOVISKO RADY

I. ÚVOD

Komisia predložila 19. júla 2011 Rade návrh nariadenia Rady, ktorým sa zrušuje nariadenie Rady (EHS) č. 3821/85 o záznamovom zariadení v cestnej doprave a nariadenie Európskeho parlamentu a Rady (ES) č. 561/2006 (1).

Európsky parlament prijal stanovisko v prvom čítaní 3. júla 2012 (2).

Rada dospela k politickej dohode o návrhu nariadenia 29. októbra 2012.

Pri plnení svojich úloh Rada zohľadnila stanovisko Európskeho hospodárskeho a sociálneho výboru a stanovisko európskeho dozorného úradníka pre ochranu údajov. Výbor regiónov sa rozhodol nezaujať stanovisko, ani nevydať správu.

Po hlasovaní v Európskom parlamente sa medzi Európskym parlamentom, Radou a Komisiou uskutočnili rokovania s cieľom dosiahnuť dohodu o návrhu. Dohoda sa dosiahla 14. mája 2013, pričom Výbor stálych predstaviteľov ju potvrdil 24. mája 2013 a Výbor Európskeho parlamentu pre dopravu a cestovný ruch (TRAN) 18. júna 2013.

Vzhľadom na uvedenú dohodu a po právnej a jazykovej revízii Rada prijala pozíciu v prvom čítaní 15. novembra 2013 v súlade s riadnym legislatívnym postupom ustanoveným v článku 294 Zmluvy o fungovaní Európskej únie (ZFEÚ).

II. ANALÝZA POZÍCIE RADY V PRVOM ČÍTANÍ

1. Všeobecne

Návrh o tachografoch v cestnej doprave, ktorý sa Rade predložil v júli 2011 tvorí spolu s „návrhom smernice Európskeho parlamentu a Rady, ktorým sa mení a dopĺňa smernica Európskeho parlamentu a Rady 2006/126/ES, pokiaľ ide o vodičské preukazy, ktoré zahŕňajú funkcie karty vodiča“, legislatívny balík zameraný na lepšie presadzovanie právnych predpisov v sociálnej oblasti, ktoré sa týkajú cestnej dopravy, a obmedzenie podvodov a administratívneho zaťaženia, a to rozvojom technických aspektov a zvýšením efektívnosti tachografov. Uvedený návrh sprevádzalo oznámenie Komisie s názvom „Digitálny tachograf: Plán budúcich činností“.

Rada vo všeobecnosti privítala ciele návrhu Komisie, ktorými je zvýšiť bezpečnosť systému tachografov (obmedziť podvody a manipuláciu s tachografmi), znížiť administratívne náklady a zvýšiť účinnosť kontroly systému. Rada však navrhla, že v súvislosti s vplyvom niektorých opatrení, ktoré navrhuje Komisia, je potrebné vyvinúť ďalšie úsilie, pričom zdôraznila, že je dôležité, aby členské štáty mali možnosť pružne uplatňovať opatrenia, ktoré sú nákladovo najefektívnejšie, že je potrebné posilniť ochranu osobných údajov v nariadení a objasniť ustanovenia o technických a funkčných požiadavkách na tachografy. Pozícia Rady preto obsahuje veľké zmeny návrhu Komisie.

2. Pozícia Rady k pozmeňujúcim návrhom Parlamentu týkajúcim sa kľúčových otázok

i) Štruktúra právneho aktu (delegované akty/vykonávacie akty)

S cieľom odzrkadliť technický pokrok Komisia navrhla, aby sa na ňu delegovala právomoc prijímať akty v súlade s článkom 290 Zmluvy o fungovaní Európskej únie, pokiaľ ide o prispôsobovanie príloh I, IB a II technickému pokroku, a dopĺňanie prílohy IB b o technické špecifikácie potrebné na automatické zaznamenávanie údajov o polohe, umožnenie diaľkovej komunikácie a zaistenie rozhrania s inteligentnými dopravnými systémami (články 4, 5, 6 a 38 návrhu Komisie).

Parlament súhlasil s prístupom, ktorý navrhla Komisia, navrhol však, aby sa niektoré časti uvedených príloh zahrnuli do normatívnej časti nariadenia s cieľom obmedziť právomoc Komisie meniť hlavné ustanovenia nariadenia o tachografoch. Týka sa to najmä ustanovení o vymedzeniach pojmov, požiadavkách a údajoch, ktoré sa majú zaznamenávať, funkciách digitálneho tachografu a zobrazovaní a výstrahách, ku ktorým Parlament prijal niekoľko pozmeňujúcich návrhov.

Rada uznáva, že základný právny rámec je potrebné stanoviť v nariadení. Navrhuje preto, aby sa hlavné technické požiadavky z uvedených príloh zahrnuli do normatívnej časti nariadenia, na základe čoho by Komisia mala neskôr vypracovať príslušné podrobné ustanovenia prostredníctvom vykonávacích aktov v záujme zabezpečenia jednotného uplatňovania vo všetkých členských štátoch EÚ. Na základe uvedeného obsahuje pozícia Rady ustanovenia o vymedzeniach pojmov, technických požiadavkách a údajoch, ktoré sa majú zaznamenávať, funkciách digitálneho tachografu a o zobrazovaní a výstrahách.

Rada by následne mohla podporiť pozmeňujúce návrhy Parlamentu č. 20, 22-37, 39-43, 45 a 48 z hľadiska ich myšlienky. Neprijala však pozmeňujúce návrhy 125, 113, 114 a 115.

ii) Nová technológia a ustanovenia o ochrane údajov

a) Posilnenie ochrany údajov

Vo svojom pôvodnom znení navrhla Komisia vložiť priamy odkaz na právne predpisy týkajúce sa ochrany údajov (článok 34).

Rada súhlasí s Parlamentom, že je vhodné posilniť ustanovenia o ochrane údajov, ktoré navrhuje Komisia, vychádzajúc zo stanoviska európskeho dozorného úradníka pre ochranu údajov, a do veľkej miery preto akceptuje pozmeňujúce návrhy EP 12, 44, 101 a 102 z hľadiska ich myšlienky. Rada však nemohla akceptovať pozmeňujúce návrhy 48 a 49.

b) Zaznamenávanie údajov o polohe

Zatiaľ čo Komisia navrhla zaznamenávať len miesto začatia a ukončenia dennej pracovnej doby (článok 4), Parlament je za automatické zaznamenávanie každého dopravného segmentu dennej pracovnej doby vodiča.

Rada sa s týmto prístupom nestotožnila, uznáva však, že okrem miesta začatia a ukončenia dennej pracovnej doby by tiež bolo užitočné automaticky zaznamenávať polohu každé tri hodiny kumulovaného času vedenia vozidla s cieľom zlepšiť dodržiavanie platných právnych predpisov zo strany profesionálnych vodičov v oblasti cestnej dopravy. Rada preto vo svojej pozícii môže čiastočne zohľadniť niektoré z obáv Parlamentu odzrkadlené v pozmeňujúcich návrhoch 46 a 47.

c) Vybavenie kontrolných úradníkov technológiou na diaľkovú včasnú detekciu

Parlament predložil niekoľko pozmeňujúcich návrhov na zavedenie povinnosti vybaviť kontrolných úradníkov zariadeniami na diaľkovú včasnú detekciu prípadnej manipulácie s tachografmi.

V pozícii Rady sa čiastočne odzrkadľujú obavy Parlamentu, pričom Rada sa nazdáva, že je vhodné k vybaveniu kontrolných úradníkov technológiou diaľkového prístupu pristupovať postupne, ako sa ustanovuje v článku 9. Na základe toho by členské štáty mali povinnosť 15 rokov po zavedení inteligentného tachografu vybaviť vo vhodnom rozsahu svoje kontrolné orgány diaľkovým vybavením, zohľadňujúc aj vnútroštátne stratégie presadzovania členských štátov. Dovtedy bude vybavenie kontrolných orgánov technológiou diaľkového prístupu dobrovoľné. Obavy, ktoré Parlament vyjadril v pozmeňujúcich návrhoch 52, 88 a 103 sa preto čiastočne zohľadnili v pozícii Rady, pričom sa zároveň prihliadlo na rozpočtové obmedzenia členských štátov.

d) Rozhranie s inteligentnými dopravnými systémami

Parlament predložil niekoľko pozmeňujúcich návrhov, v ktorých sa ustanovuje povinné rozhranie tachografov s inteligentnými dopravnými systémami.

Rada sa nazdáva, že je zásadné zachovať dostatočný stupeň pružnosti, aby mali dopravné podniky možnosť vybrať si, či tachograf napoja na vonkajšie zariadenia alebo nie. V pozícii Rady sa preto ustanovuje, že tachografy môžu byť vybavené štandardizovanými rozhraniami, ktoré umožnia, aby údaje, ktoré tachograf zaznamená alebo vytvorí, mohli za určitých podmienok používať vonkajšie zariadenia. Okrem toho sa v texte Rady objasňuje, že prístup vonkajších zariadení pripojených k rozhraniu k osobným údajom je možné udeliť len po výslovnom súhlase vodiča, ktorého sa údaje týkajú.

Na základe uvedeného sa pozmeňujúce návrhy Parlamentu 59 + 122, 60 a 61, 62 + 123 zohľadnili v pozícii Rady len čiastočne.

iii) Dátum nadobudnutia účinnosti a dodatočná montáž do vozidiel

a) Nadobudnutie účinnosti

Podľa pôvodného návrhu Komisie by sa novozaregistrované vozidlá vybavili inteligentným tachografom do 48 mesiacov po nadobudnutí účinnosti tohto nariadenia.

Parlament navrhol, aby sa takýto tachograf namontoval do vozidiel uvedených do prevádzky 24 mesiacov po nadobudnutí účinnosti technických špecifikácií týkajúcich sa inteligentného tachografu.

V pozícii Rady v prvom čítaní by sa inteligentný tachograf pri prvý krát zaregistrovaných vozidlách vyžadoval 40 mesiacov po nadobudnutí účinnosti technických špecifikácií týkajúcich sa inteligentných tachografov, ktoré Komisia zamýšľa vypracovať najneskôr do 31. decembra 2014.

Preto sa nemohli akceptovať pozmeňujúce návrhy 46, 51 a 61, pokiaľ ide o odkazy na časový rámec.

b) Dodatočná montáž digitálnych tachografov do vozidiel

Komisia do svojho pôvodného návrhu ustanovenia v súvislosti s dodatočnou montážou inteligentných tachografov do vozidiel nezahrnula, zatiaľ čo Parlament v zásade súhlasil s dodatočnou montážou nových inteligentných tachografov do všetkých vozidiel do roku 2020 v záujme uľahčenia činnosti kontrolných úradníkov a dopravných podnikov.

Rada sa nazdáva, že dodatočná montáž, ktorú plánuje Parlament, by mala neprimeraný hospodársky vplyv, konkrétne, že by zvýšila zaťaženie malých a stredných podnikov, a mohla by preto ohroziť konkurencieschopnosť subjektov z EÚ. Rada však súhlasí s tým, že vo svojej pozícii v prvom čítaní čiastočne zohľadní obavy, ktoré vyjadril EP vo svojom pozmeňujúcom návrhu 38: v znení Rady sa v článku 3 ods. 4 ustanovuje, že vozidlá zapojené do medzinárodnej dopravy sa vybavia inteligentným tachografom najneskôr 15 rokov po tom, ako sa od novozaregistrovaných vozidiel začne vyžadovať nový tachograf.

iv) Zabudovanie snímačov hmotnosti do inteligentného tachografu

Zatiaľ čo návrh Komisie ustanovenia o snímačoch hmotnosti neobsahoval, Parlament sa nazdáva, že by takéto snímače mali byť do inteligentných tachografov zabudované, aby sa zlepšilo dodržiavanie platných právnych predpisov o hmotnosti vozidiel zo strany profesionálnych podnikov v oblasti cestnej dopravy. Parlament predložil na tento účel niekoľko pozmeňujúcich návrhov (13 + 147 + 148; 149; 63 + 150 a 71 + 151).

Rada sa nestotožňuje s názorom Parlamentu, podľa ktorého existuje priame prepojenie medzi zabudovaním snímačov hmotnosti do inteligentných tachografov a lepšou kontrolou času vedenia vozidla a času odpočinku. Rada sa nazdáva, že zabudovanie snímačov hmotnosti do inteligentných tachografov nie je vhodné, a to z viacerých dôvodov. Po prvé, zahrnutie novej technickej špecifikácie týkajúcej sa snímačov hmotnosti by viedlo k dodatočným nákladom, a to najmä pre malé a stredné podniky. Po druhé, vypracovaním tejto novej technickej špecifikácie by sa mohlo odialiť uvedenie nového tachografu na trh.

Na základe uvedeného pozícia Rady v texte nariadenia ustanovenie týkajúce sa snímačov hmotnosti neobsahuje, okrem odôvodnenia, vo všeobecnosti odkazujúceho na posúdenie, ktoré by Komisia mala v budúcnosti uskutočniť v súvislosti s potenciálom snímačov hmotnosti prispieť k lepšiemu dodržiavaniu právnych predpisov v oblasti cestnej dopravy Pozmeňujúce návrhy Parlamentu Rada preto nemohla zohľadniť.

v) Osvedčovanie a odborná príprava kontrolných úradníkov

Parlament predložil súbor pozmeňujúcich návrhov týkajúcich sa odbornej prípravy kontrolných úradníkov a harmonizácie osvedčovania ich zručností a kompetencií.

Rada je dôrazne proti akémukoľvek systému osvedčovania presadzujúcich úradníkov a nemôže akceptovať pozmeňujúce návrhy Parlamentu 97, 98, 106, 107 a 108.

Avšak, pokiaľ ide o odbornú prípravu kontrolných úradníkov, obavy, ktoré Parlament vyjadril vo svojich pozmeňujúcich návrhoch 104 a 105, sa v pozícii Rady v prvom čítaní čiastočne odzrkadľujú. Ako sa ustanovuje v článku 39 ods. 3 pozície Rady, Komisia prijme príslušné opatrenia, pričom špecifikuje obsah počiatočnej a priebežnej odbornej prípravy kontrolných úradníkov, a tento obsah sa zahrnie do odbornej prípravy, ktorú kontrolným úradníkom poskytujú členské štáty.

vi) Výnimky v rámci nariadenia č. 561/2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy

V článku 43 návrhu Komisie sa navrhuje zmeniť článok 13 ods. 1 nariadenia 561/2006, ktorým sa členským za určitých podmienok povoľuje udeľovať výnimky z ustanovení uvedeného nariadenia. Komisia navrhla povoliť členským štátom udeľovať výnimky z nariadenia 561/2006 v prípade vozidiel, ktoré sa používajú iba v okruhu 100 km od základne podniku.

Parlament predložil súbor pozmeňujúcich návrhov s cieľom zaviesť v rámci nariadenia 561/2006 nové výnimky. Parlament konkrétne nebol úplne spokojný s možnosťou ponúkanou členským štátom povoliť výnimku pre dopravné činnosti v okruhu 100 km, ktorú navrhla Komisia, a zamýšľal uplatniť túto výnimku vo všetkých členských štátoch EÚ. Na tento účel predložil EP pozmeňujúci návrh 126 + 135, ktorého cieľom je zmeniť článok 3 nariadenia 561/2006 tak, aby sa neprofesionálni vodiči vylúčili z rozsahu pôsobnosti nariadenia, a tým aj oslobodili od povinnosti používať tachograf, ak pracujú výlučne v okruhu 100 km od základne podniku.

V záujme kompromisu Rada akceptovala, že vo svojej pozícii v prvom čítaní odzrkadlí obavu Parlamentu. V znení Rady sú preto neprofesionálni vodiči, ktorí používajú vozidlá na prepravu materiálu alebo zariadení potrebných na svoju prácu, oslobodení od povinnosti používať tachograf, ak pôsobia výlučne v okruhu 100 km od základne svojho podniku a pod podmienkou, že hmotnosť vozidla nepresahuje 7,5 tony. Rada však neprihliadla na zostávajúce pozmeňujúce návrhy Parlamentu – 6, 117 – 120, 127, 128 a 134, ktorých cieľom je zaviesť nové výnimky v rámci nariadenia 561/2006.

vii) Harmonizácia porušení predpisov a sankcií

Parlament predložil viacero pozmeňujúcich návrhov s cieľom zlepšiť harmonizáciu porušení predpisov a sankcií vo všetkých členských štátoch. Parlament konkrétne navrhol zahrnúť do znenia nariadenia nové ustanovenia, ktoré by odkazovali na záväznú kategorizáciu veľmi závažných porušení nariadenia o tachografoch; cieľom Parlamentu je zabezpečiť, aby nedodržiavanie pravidiel týkajúcich sa tachografov viedlo k najvyšším sankciám vnútroštátnych právnych predpisov.

Rada nemôže akceptovať prístup, ktorý Parlament navrhol vo svojich pozmeňujúcich návrhoch 3, 109, 111 a 112, a nazdáva sa, že pravidlá vzťahujúce sa na porušenia tohto nariadenia ustanovia v súlade so svojimi ústavnými postupmi členské štáty. Okrem toho sa v znení pozície Rady ustanovuje, že tieto sankcie musia byť účinné, primerané, odrádzajúce a nediskriminačné a musia zodpovedať kategóriám porušení predpisov vymedzeným v smernici 2006/22/ES (3). Zároveň sa vkladá nové odôvodnenie, podľa ktorého majú orgány členských štátov súčasné pravidlá uplatňovať jednotne. Rada preto mohla akceptovať pozmeňujúci návrh 4 z hľadiska jeho myšlienky.

viii) Posilnenie dôveryhodnosti montážnych dielní

Návrh Komisie (kapitola IV, najmä článok 19) obsahuje ustanovenia, ktorých cieľom je posilniť právny rámec schvaľovania montážnych dielní. Komisia sa nazdáva, že systémom pravidelných a neohlásených auditov a opatreniami na predchádzanie konfliktu záujmov by sa zvýšila dôveryhodnosť montážnych dielní a znížilo riziko podvodov a manipulácií.

Parlament predložil pozmeňujúci návrh (81) so zámerom zvýšiť neohlásené technické audity schválených montážnych dielní na 20 %.

Vzhľadom na rozdielnu situáciu v jednotlivých členských štátoch Rada zmenila znenie Komisie s cieľom umožniť členským štátom rozhodnúť sa na vnútroštátnej úrovni, ako budú postupovať, a zároveň zabezpečiť súbor minimálnych kritérií na schvaľovanie montážnych dielní (riadne vyškolení zamestnanci, dostupnosť zariadenia potrebného na uskutočnenie príslušných skúšok a úloh, dobrá povesť). Okrem toho Rada v záujme zabezpečenia dôveryhodnosti montážnych dielní znižuje pravidelné audity postupov, ktoré montážne dielne používajú pri manipulácii s tachografmi, z jedného na dva roky a ponecháva návrh Komisie na neohlásené technické audity montážnych dielní na úrovni 10 % a dobu platnosti dielenských kariet (jeden rok), ako navrhuje Komisia. Na tomto základe nebolo možné akceptovať pozmeňujúci návrh Parlamentu 81, zatiaľ čo pozmeňujúce návrhy 82 a 152 sú v zásade v pozícii Rady pokryté.

ix) Zodpovednosť podnikov za porušenia nariadenia, ktorých sa dopustili vodiči

Návrh Komisie obsahuje ustanovenie, podľa ktorého by mal dopravný podnik zodpovedať za porušenia nariadenia, ktorých sa dopustili jeho vodiči, pričom členské štáty môžu zvážiť dôkazy o tom, že dopravný podnik nemožno rozumne brať na zodpovednosť za porušenie, ku ktorému došlo.

Nadväzujúc na článok 10 nariadenia 561/2006, Rada navrhuje vložiť vetu, na základe ktorej by táto zodpovednosť bola podmienená porušením článku 33 ods. 3 zo strany podniku (neprimeraná odborná príprava vodičov zo strany podniku) a článku 10 ods. 1 a 2 nariadenia 561/2006. Okrem toho sa v znení Rady ustanovuje, že dopravný podnik je zodpovedný za porušenia, ktorých sa dopustili jeho vodiči alebo vodiči, ktorých má k dispozícii.

V tejto súvislosti Rada v zásade akceptovala hlavné obavy Parlamentu, ktoré sa odzrkadľujú v pozmeňujúcom návrhu 92 a 92 + 124 + 133.

x) Spojenie tachografovej karty vodiča s vodičským preukazom

V pôvodnom návrhu Komisie, v článku 27, sa ustanovuje, že s účinnosťou od 19. januára 2018 by sa tachografové karty vodičov mali začleniť do vodičských preukazov a vydávať, obnovovať, vymieňať a nahrádzať v súlade s ustanoveniami smernice 2006/126/ES.

Tento proces postupného nahradzovania kariet vodiča vodičskými preukazmi by si vyžadoval úpravu smernice o vodičských preukazoch, aby sa z právneho hľadiska zaistila koexistencia uvedených dvoch funkcií spojených v jedinom dokumente, t. j. aby vodičský preukaz plnil funkcie tachografovej karty vodiča.

Európsky parlament vo svojom pozmeňujúcom návrhu 89 nahradil článok 27 ustanovením, ktorým sa Komisia poveruje vypracovaním posúdenia vplyvu o uskutočniteľnosti spojenia všetkých kariet vodiča, ktoré používajú profesionálni vodiči, a to do dvoch rokov od nadobudnutia účinnosti nariadenia.

Rada sa nazdáva, že zmena smernice o vodičských preukazoch si vyžaduje, aby pred tým, ako sa v tejto zložitej otázke prijme akékoľvek rozhodnutie, Komisia vypracovala komplexnú analýzu nákladov a prínosov. V tomto kontexte sa Rada rozhodla celkom vypustiť článok 27.

Rada preto neakceptovala pozmeňujúci návrh Parlamentu 89.

xi) Tachografové karty vodiča pre vodičov tretích krajín

Rada súhlasí s tým, že sa do nariadenia vloží nové ustanovenie s cieľom upraviť otázku vodičov tretích krajín, ktoré nie sú zmluvnými stranami dohody AETR. V článku 26 ods. 4 pozície Rady sa členským štátom povoľuje vydávať dočasnú kartu vodiča, ktorej platnosť nie je možné obnoviť a ktorá je platná po dobu najviac 185 dní.

Podľa návrhu Komisie kartu vodiča vydáva členský štát, v ktorom má vodič zvyčajné bydlisko. Rada vyjadruje obavy, pokiaľ ide o vodičov z tretích krajín, ktorí nemajú zvyčajné bydlisko v Európskej únii a musia riadiť nákladné vozidlo vybavené digitálnym tachografom. Cieľom nového ustanovenia zahrnutého do pozície Rady je nájsť riešenie pre tých vodičov z tretích krajín, ktorí sú oprávnení pracovať v EÚ, ale nemôžu získať kartu vodiča, pretože v EÚ nemajú zvyčajné bydlisko.

Okrem toho sa v pozícii Rady ustanovuje, že Komisia bude pozorne monitorovať vydávanie týchto dočasných kariet vodiča vodičom z tretích krajín, a to najmä s cieľom zabezpečiť, aby nemali negatívny vplyv na trh práce a aby sa nevydávali daným vodičom bežne častejšie ako pri jednej príležitosti.

3. Iné pozmeňujúce návrhy prijaté Európskym parlamentom

Ďalšie pozmeňujúce návrhy, ktoré sa nezahrnuli do pozície Rady v prvom čítaní, sa týkajú predovšetkým:

— vymedzenia pojmu „denná pracovná doba“ (pozmeňujúci návrh 21), ktorému sa venuje odôvodnenie Rady 8,

— návrhu na typovo schválený softvér, ktorý majú príslušné orgány používať na výklad údajov stiahnutých z tachografu (pozmeňujúce návrhy 34, 45, 63 + 150, 68, 69, 70 a 103),

— ustanovení s cieľom zabezpečiť, aby všetci vodiči vždy registrovali svoje činnosti ručne; cieľom Parlamentu je zabrániť tomu, aby automatické nastavenie tachografov na odpočinok/prestávku pri vypnutom motore vozidla nezneužívali zamestnávatelia, ktorí by svojich zamestnancov mohli nútiť pracovať v čase, ktorý je zaregistrovaný ako odpočinok/prestávka (pozmeňujúci návrh 91),

— ustanovenia o individuálnej pracovnej zmluve medzinárodných vodičov, ktorým sa prekračuje rozsah pôsobnosti nariadenia (pozmeňujúci návrh 132).

III. ZÁVER

Rada pri stanovovaní svojej pozície v prvom čítaní v plnej miere zobraôa do úvahy návrh Komisie a stanovisko Európskeho parlamentu v prvom čítaní. V súvislosti s pozmeňujúcimi návrhmi Európskeho parlamentu Rada konštatuje, že z hľadiska myšlienky mnohé z nich už do svojej pozície v prvom čítaní– čiastočne alebo v celom rozsahu –zahrnula.

(1) 13195/11.

(2) P7_TA-PROV(2012)0271

(3) Ú. v. EÚ L 102, 11.4.2006, s. 35 – 43.